Chronologie vun der Astronomie (19. Joerhonnert) - Wikipedia, déi fräi Enzyklopedie

# Chronologie vun der Astronomie (19. Joerhonnert)

### Vu Wikipedia, der fräier Enzyklopedie.

- 20. Mäerz 1800: Den Alessandro Volta informéiert d’Royal Society zu London iwwer eng vun him erduechte Stroumquell, däeren Prinzip als Voltasche Säil bekannt gëtt.
- 26. Abrëll 1803: Bei L'Aigle an der Basse-Normandie reent et Steng vum Himmel. D’franséisch Akademie vun de Wëssenschaften muss duerno zougin, datt hir Zweifel un der ausserirdescher Existenz vu fréieren Meteorgesteng falsch waren.
- 1. September 1804: Den däitschen Astronom K. L. Harding entdeckt den Asteroid Juno.
- 10. September 1811 : De Jöns Jakob Berzelius erfënd d’Symbolschrëftweis fir chemesch Elementer, wéi si och an der Summenformel verwend ginn.
- 10. Mäerz 1814: De Joseph von Fraunhofer entdeckt zu Benediktbeuern déi sougenannten Fraunhoferschen Linien (déi als donkel Sträifen am Sonnespektrum imponéieren).
- 1817: Den Karl Drais mécht zu Mannheim déi éischt ëffentlech Faart mat déier vun him erfonntener Draisine (Virleefer vum Vëlo).
- 25. September 1820: De franséischen Physiker André Marie Ampére entdeckt d’Gesetz iwwer Kraaftwirkungen tëschent stroumduerchfléissend Leitern.
- 30. Abrëll 1822: Zu Rotherhithe/England gët dat éischt Dampschëff mat engem Stolrumpf fäerdeg gestallt.
- 26. Abrëll 1828: DGesellschaft fir Erdkunde zu Berlin gët gegrënnt.
- 1. Juni 1831: De James Clark Ross entdeckt de magnéiteschen Nordpol op enger Forschungsfaart no Kap Adelaide bei der Boothia-Hallefinsel a Kanada.
- 7. September 1837 : De franséische Polarforscher Jules Dumont d’Urville brëcht mat de Schëffen Astrolabe an Zèlée zum Südpol op.
- 19. August 1839: De Jacques Daguerre stellt säi neien fotografeschen Prozess der Paräiser Akademie vun de Wëssenschaften vir.
- 2. Abrëll 1845: Dem Armand Hippolyte Louis Fizeau an dem Jean Bernard Léon Foucault geléingt déi éischt Foto vun eiser Sonn. Sie begrënnen domadden d’astronomesche Fotografie.
- 23. September 1846: De Planéit Neptun gëtt vum däitschen Johann Gottfried Galle entdeckt.
- 10. Oktober 1846: De William Lassell entdeckt den Triton, de gréissten Mound vum Planéit Neptun.
- 13. August 1847: De John Russel Hind entdeckt den Asteroid Iris.
- 29. Juli 1851: Den Annibale de Gasparis entdeckt den Asteroid Eunomia an der Asteroidenceinture vun eisem Sonnesystem.
- 24. Oktober 1851 : Den Astronom William Lassell endeckt dem Planéit Uranus séng Mounden Ariel an Umbriel.
- 5. August 1858: Den éischten transatlanteschen Telegraphenkabel gëtt fäerdeggestallt. E fonktionéiert awer nëmmen e Mount laang.
- 10. September 1858 : De George Mary Searle entdeckt den Asteroid Pandora.
- 26. Abrëll 1865: Den Annibale de Gasparis entdeckt den Asteroid 83 (Beatrix) an derAsteroidenceinture.
- 18. August 1868: Bei der Beobachtung vun enger totalen Sonnendäischter an Indien entdeckt den Astronom Pierre Janssen d’Element Helium.
- 5. September 1869 : De Meteorologe James Glaisher a säin Pilot Henry Coxwell steigen an engem Ballon mat offener Kabinn bis op 11.300 Meter.
- 2. August 1870: Zu London gëtt d’ Tower Subway, déi éischt Ënnergrondbunn vun der Welt, ageweiht.
- 10. Oktober 1874: Den J. C. Watson entdeckt als Deelhueler vun enger China-Expeditioun ulässlech vun engem Venustransits den Asteroid Juewa.
- 18. Juli 1877: Dem Thomas Alva Edison geléngt fir d’éischt eng Tounbandopzeechnung op enger mat Stanniol bespaanten Stolwalz (Phonograph).
- 12. August 1877: De Marsmound Deimos gëtt vum Asaph Hall entdeckt.
- 18. August 1877: Den amerikaneschen Astronom Asaph Hall entdeckt den Marsmound Phobos.
- 3. Juli 1880: Den Thomas Edison grënnt d’Magazin Science.
- 7. Juli 1880: De Konrad Duden verëffentlecht säi Vollständiges Orthographisches Wörterbuch der deutschen Sprache . Et erschéngt am Verlag Bibliographisches Institut zu Leipzig.
- 30. September 1880 : Dem Henry Draper geléngt déi éischt Foto vum Orionniwwel.
- 10. August 1881: Zu Paräis gëtt déi éischt international Elektrizitéitsausstellung gewisen. D’Gäscht sinn vun deenen vum Thomas Alva Edison an dem Sigmund Bergmann entwéckelten Gléihluuten faszinéirt.
- 3. Abrëll 1885: Gottlieb Daimler lässt das von ihm erfundene Motorrad, den so genannten Reitwagen, patentieren.
- 6. Juli 1885: De Louis Pasteur test erfollegräich säin Impfstoff géint Tollwut. De Patient ass de Joseph Meister, e Jong, dee vun engem tollwütegen Hond gebass gi war.
- 26. Juni 1886: De Fransous Henri Moissan produzéiert éischtmoleg rengen Fluor.
- 9. September 1892 : Den Edward Barnard entdeckt duerch een Teleskop den Jupitermound Amalthea.
- 24. Mäerz 1894: Den Asteroid (390) Alma gëtt vum Guillaume Bigourdan entdeckt.
- 5. Mäerz 1896: Den Antoine Henri Becquerel entdeckt d’Radioaktivitéit vum Uran.
- 30. Abrëll 1897: De britesche Physiker Joseph John Thomson entdeckt den Elektron.
- 10. August 1897: De Felix Hoffmann stellt déi éischte Kéier Aspirin hier.
- 18. Juli 1898: D’Marie an de Pierre Curie informéieren iwwer d’Entdeckung vun engem neien Element, dat si Polonium nennen.

Vun "http://lb.wikipedia.org../../../c/h/r/Chronologie_vun_der_Astronomie_%2819._Joerhonnert%29_e8f5.html"

Category: Chronologie vun der Astronomie

##### Views

- Artikel
- Diskussioun
- Aktuell Revisiounen

##### Sichen